钦定古今图书集成/明伦汇编/闺媛典/第199卷 > 鲍光恩妻刘氏
## 钦定古今图书集成/明伦汇编/闺媛典/第199卷 > 鲍光恩妻刘氏

按《贵池县志》：“刘氏，贵池原二保人。父大路，饶于资。刘
生而端慧，攻女红精绝。父母为择婿，得同邑鲍光恩
赘焉。时万历辛卯，恩父宦游，留使就试，既数月而病，
时刘年才十七，侍汤药惟谨。恩伏枕经载，昼夜不少
懈，至不就寝，涕泣吁天，形容骨立。恩疾转笃。壬辰，恩
亡。明年，舅姑归，行李萧然，皤然衰老。甲午，姑就刘归”
儿骨，即涕泣请从姑与偕归。初，父母欲使更适，不可。
及期，兄嫂复露前意，擗踊引刀，欲自决不得。绝粒数
日，议遂寝。既从姑归，即与姑同寝。偶归宁，密怀刀往，
事姑如母。闺门严肃，邻媪不得睹其面。凡恩遗文书
笔砚悉焚之。幼叔光义甫总角，抚恤之甚。周义娶而
刘卒，事姑十年无违。姑病，躬视汤药，不假女侍。诲人
直而不阿，故人咸惮之。然待人有礼，无怨之者。年三
十馀，与恩合葬清溪之原。